Մեդան (Ինդոնեզիա)

Մեդան (), Ինդոնեզիայի Հյուսիսային Սումատրա նահանգի վարչական կենտրոնը, Սումատրայի ամենամեծ քաղաքը և բնակչությամբ չորրորդը Ինդոնեզիայում՝ Ջակարտայից, Սուրաբայայից և Բանդունգից հետո։ Գտնվում է նահանգի հյուսիսում։ Քաղաքի կենտրոնում է գտնվում Պոլոնիա միջազգային օդանավակայանը, արևմուտքում՝ Կուալանամու միջազգային օդանավակայանը, հյուսիսում՝ Բելավան խոշոր նավահանգիստը։

Մեդանի հիմնադրման պաշտոնական ամսաթիվը 1590 թվականի հուլիսի 1-ն է։

Պատմություն 

Մեդանը սկսել է զարգանալ դեռևս Կամպունգ Մեդան (Մեդան գյուղ) կոչվող գյուղում։ Քաղաքը հիմնադրվել է 1590 թվականին ռաջա Գուրու Պատիմպուսի կողմից։ Մեդանի առաջին վերաբնակիչները բաթաքներն էին՝ պրոտոմալայացիների հետնորդները, Հյուսիսային Սումատրայի բնիկ բնակչությունը։ Մինչև 1860-ականները Մեդանը դանդաղ է զարգացել, այնուհետև հոլանդացի գաղութարարները, ովքեր 1872 թվականին Դելիի սուլթանությունից նվաճել են Մեդանը, սկսել են հողերը մաքրել ծխախոտի տնկարկների համար։ Մեդանը շատ արագ դարձել է վարչական և առևտրային կենտրոն, որն էլ խթանել է արևմտյան Ինդոնեզիայի զարգացմանը։

1915 թվականին Մեդանը պաշտոնապես դարձել է Հյուսիսային Սումատրա նահանգի մայրաքաղաքը, իսկ քաղաքի պաշտոնական կարգավիճակ է ստացել 1918 թվականին։

Տեսարժան վայրեր 

 Մասջիդ Ռայա (Մեծ մզկիթ)
 Իստանա Մայմուն (Սուլթանի պալատ)
 Էմանուել Փրկչի բողոքական եկեղեցի (1921)
 Մարիամ Աստվածածնի կաթոլիկ եկեղեցի
 Ռադոնեժի Սուրբ Սերգիուս Ուղղափառ եկեղեցի
 Բուկիտ Կուբու (Գավառագիտական թանգարան)
 Վիհարա Գունունգ Թիմուր (չինական տաճար)

Բնակչություն 

Ինդոնեզերեն և մալայերեն Մեդան նշանակում է դաշտ, սակայն այս բառը ծագում է կարո լեզվից և նշանակում է լավ, առողջ։

Մեդանում ապրում է ավելի քան 2 միլիոն մարդ։

Մեդանի բնակչությունը խառը էթնիկ և կրոնական կազմ ունի։ Ինդոնեզիայում այն ​​հայտնի է որպես բաթակների ծննդավայր, չնայած այս ժողովրդի հուշարձանները ցրված են հյուսիսային Սումատրայում։ Բացի այդ քաղաքում ապրում է ճավայական մեծ էթնիկ խումբ, ովքեր այստեղ են գաղթել 20-րդ դարում, որպես կառավարության ներքին միգրացիոն քաղաքականության՝ ուղղված գերբնակեցված Ճավա կղզու վերաբնակեցմանը։

Մեդանում բնակվող չինացիները վերահսկում են քաղաքում բիզնեսի մեծ մասը։ Նրանցից բացի զգացվում է թամիլացիների ազդեցությունը։

Ինդոնեզերենից բացի Մեդանում խոսում են ճավայերեն, թամիլերեն, մանդարին և անգլերեն։

Կլիմա

Քույր քաղաքներ 
 , Պինանգ (1984)
 , Իտիկավա (1989)
 , Կվանգջու (1997)
 , Չենդու

Ծանոթագրություններ

Արտաքին հղումներ 

 Հյուսիսային Սումատրայի քարտեզ
 Մեդանի ժառանգությունը
 Կառավարության պաշտոնական կայք
 Medanesia – Medan Forum
 

Ինդոնեզիայի քաղաքներ
1590 թվականին հիմնադրված բնակավայրեր
Բնօրինակում անաղբյուր հոդվածներ